University of Maine

University of Maine er et delstatseid universitet opprettet i Farmington, men med flaggskipcampus i Orono i delstaten Maine, USA. Det ble opprettet i 1863 som Maine College of Agriculture and the Mechanic Arts, under Morrill Act. Universitetssystemet har seks læresteder. Fagretninger innen landbruk, skogbruk og fiskeri er fortsatt de viktigste faglig fokusområdene. Lærestedene i universitetssystemet er: University of Maine at Farmington (1863) – 2 424 studenter University of Maine at Orono (1865) – 11 435 studenter University of Maine at Fort Kent (1878) – 1 076 studenter University of Maine at Presque Isle (1903) – 1 548 studenter University of Maine at Machias (1909) – 1 259 studenter University of Maine at Augusta (1965) – 5 257 studenter Ved universitetet var det 22 999 studenter og 1 583 vitenskapelig ansatte i 2006, og samme året var skolepengene i snitt ca. US$ 5 500 for studenter folkeregistrert i Maine. Studiene gis opp til doktorgradsnivå ved campusen i Orono. Den offisielle kampsangen til universitetet er «Stein Song». Det er den eneste collegekampsangen som har nådd førsteplassen på poplisten, noe den gjorde i 1930. Referanser Eksterne lenker (en) Offisielt nettsted (en) University of Maine – kategori av bilder, video eller lyd på Commons